**KGJK. Nr.197/2018**

**30 nëntor 2018**

**KËSHILLI GJYQËSOR I KOSOVËS,** ( KGJK) në bazë të nenit 108 të Kushtetutës së Republikës së Kosovës, nenit 4 pika 1.15 të Ligjit nr. 03/L-223 për Këshillin Gjyqësor të Kosovës dhe nenit 30 të Rregullores mbi Organizmin dhe Veprimtarinë e Këshillit Gjyqësor të Kosovës, në mbledhjen e 208 – të, të mbajtur me 30 nëntor 2018, merr këtë:

**V E N D I M**

1. Miratohet propozimi i z. Enver Peci, Kryetar i Gjykatës Supreme të Kosovës për funksionalizimin e punës së Dhomës së Posaçme të Gjykatës Supreme deri në ndryshimin dispozitave ligjore dhe zgjedhjes së gjyqtareve të tjerë.
2. UDHËZOHET Kryetari i Dhomës së Posaçme të Gjykatës Supreme që në mbështetje të Ligjit Nr. 04/L-për Dhomën e Posaçme të Gjykatës Supreme të formoi kolegjet adekuate në shkallë të I-rë dhe shkallë të II- të duke zëvendësuar gjyqtarët ndërkombëtar me gjyqtaret vendor dhe sipas nevojës me pëlqimin e kryetarit të Gjykatës Supreme të bëjë edhe kompletimin e Kolegjit të Ankesave si shkallë e II- të nga përbërja aktuale e gjyqtarëve të Dhomës së Posaçme të Gjykatës Supreme.
3. Vendimi hyn në fuqi me datë 30 nëntor 2018.

**A r s y e t i m**

Këshilli Gjyqësor i Kosovës me datë 7 nëntor 2018 ka pranuar një letër nga Kryetari i Gjykatës Supreme z. Enver Peci përmes së cilës i propozon Këshillit Gjyqësor të Kosovës ndërmarrjen e disa veprimeve me qëllim që të siguroj funksionalizimin normal të punës së Dhomës së Posaçme të Gjykatës Supreme me një akt adekuat të përkohshëm deri në ndryshimin e dispozitave ligjore dhe të zgjedhjes së gjyqtareve të tjerë.

Me datë 30 nëntor 2018, KGJK pasi e shqyrtoj propozimin e Kryetarit të Gjykatës Supreme dhe me qëllim të gjetjes së një modalitetit në kuadër të mundësisë ligjore për zhbllokimin e punës së Dhomës së Posaçme të Gjykatës Supreme deri në ndryshimin e Ligjit ekzistues vendosi që të aprovoj propozimin e kryetarit të Gjykatës Supreme, duke e udhëzuar Kryetarin e Dhomës së Posaçme të Gjykatës Supreme që në mbështetje të Ligjit Nr. 04/L-për Dhomën e Posaçme të Gjykatës Supreme të formoi kolegjet adekuate në shkallë të I-rë dhe shkallë të II- të duke zëvendësuar gjyqtarët ndërkombëtar me gjyqtaret vendor, dhe sipas nevojës me pëlqimin e kryetarit të Gjykatës Supreme të bëjë edhe kompletimin e Kolegjit të Ankesave si shkallë e II- të nga përbërja aktuale e gjyqtarëve të Dhomës së Posaçme të Gjykatës Supreme.

Andaj, mbështetur në thëniet e sipërpërmendura u vendos si në dispozitiv të këtij vendimi.

Nehat IDRIZI,

Kryesues i Këshillit Gjyqësor të Kosovës

*Kopje e vendimit i dërgohet:*

* *Kryetarit të Gjykatës Supreme;*
* *Kryetarit të Dhomës së Posaçme të Gjykatës Supreme; dhe,*
* *Arkivit.*

